แผนส่งเสริมการท่องเที่ยว ประจำปี 2560

องค์การบริหารส่วนตำบลท่าไร่

อำเภอเมืองนครศรีธรรมราช จังหวัดนครศรีธรรมราช





**สำนักงานปลัด**

**องค์การบริหารส่วนตำบลท่าไร่**

**คำนำ**

องค์การบริหารส่วนตำบลท่าไร่ ในฐานะองค์กรปกครองส่วนท้องถิ่นที่มีความใกล้ชิดกับประชาชนมีบทบาท อำนาจหน้าที่ และความรับผิดชอบตามพระราชบัญญัติเทศบาล พ.ศ. 2496 และระราชบัญญัติกำหนดแผนขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 โดยได้กำหนดกรอบ ความเป็นอิสระในการกำหนดนโยบายที่จะดำเนินในการบริหารด้านต่าง ๆ ตามอำนาจหน้าที่ของตนเองประกอบกับพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 โดยถ่ายโอนภารกิจในการให้บริการสาธารณะที่จำเป็น และรายได้ที่รัฐจัดเก็บได้ให้แก่องค์กรปกครองส่วนท้องถิ่นเพิ่มขึ้น เพื่อให้การดำเนินงานในการให้บริการขององค์กรปกครองส่วนท้องถิ่นทุก ๆ ด้าน เกิดประโยชน์สูงสุดแก่ประชาชน สามารถกำหนดรูปแบบและทิศทางในการบริหารงานและการกำหนดยุทธศาสตร์การพัฒนาที่สมดุล มีประสิทธิภาพและบรรลุตามความมุ่งหมาย อันจะส่งผลให้องค์การบริหารส่วนตำบลท่าไร่สามารถบำบัดทุกข์ บำรุงสุขและยกระดับคุณภาพชีวิตของประชาชนในพื้นที่ให้ดีขึ้นได้อย่างมีประสิทธิภาพและก่อให้เกิดประโยชน์แก่ส่วนรวมอย่างต่อเนื่องและยั่งยืน ซึ่งหนึ่งในภารกิจที่ได้รับการถ่ายโอนคือภารกิจด้านการวางแผน การส่งเสริมการลงทุน พาณิชยกรรมและการท่องเที่ยว

องค์การบริหารส่วนตำบลท่าไร่ จึงได้จัดทำแผนส่งเสริมการท่องเที่ยวองค์การบริหารส่วนตำบลท่าไร่ ประจำปีงบประมาณ 2560 ขึ้น เพื่อใช้เป็นกรอบและแนวทางในการส่งเสริมการท่องเที่ยวในเขตองค์การบริหารส่วนตำบลท่าไร่ต่อไป

สำนักงานปลัด

องค์การบริหารส่วนตำบลท่าไร่

**ส่วนที่ 1 สภาพทั่วไปและข้อมูลพื้นฐาน**

**1. ด้านกายภาพ**

**1.1 ที่ตั้งของหมู่บ้านหรือตำบล**

องค์การบริหารส่วนตำบลท่าไร่ อยู่ห่างจากที่ว่าการอำเภอเมืองนครศรีธรรมราช (ตำบลปากพูน) ไปทางทิศเหนือเป็นระยะทางประมาณ 18 กิโลเมตร มีเนื้อที่ 45.96 ตารางกิโลเมตร หรือประมาณ 28,725 ไร่ มีอาณาเขตติดต่อกับพื้นที่ต่าง ๆ ดังนี้

* ทิศเหนือ ติดต่อกับ ตำบลปากนคร อำเภอเมืองนครศรีธรรมราช
* ทิศใต้ ติดต่อกับ ตำบลบางจาก อำเภอเมืองนครศรีธรรมราช
* ทิศตะวันออก ติดต่อกับ อ่าวปากพนัง (ฝั่งทะเลอ่าวไทย)
* ทิศตะวันตก ติดต่อกับ บางส่วนของตำบลบางจาก, ตำบลท่าเรือ, ตำบลปากนคร

**1.2 ลักษณะภูมิประเทศ**

ลักษณะภูมิประเทศขององค์การบริหารส่วนตำบลท่าไร่ เป็นพื้นที่ราบเอียงไปทางทิศตะวันออกสู่อ่าวปากพนัง (อ่าวไทย) มีคลองธรรมชาติหลายสายผ่านในตำบล ได้แก่ คลองปากนคร (หัวตรุด) ผ่านทางตอนเหนือของตำบล คลองไม้เสียบผ่านทางตะวันตกของตำบล, คลองบางใหญ่ (บ้านบางพุทรา) ผ่านทางตอนล่างของตำบล, คลองบางกระบือ (บางควาย) ผ่านทางตอนกลางของตำบล

มีเส้นทางหลวงจังหวัดหมายเลข 4013 (นครศรีฯ- ปากพนัง) ผ่านทางทิศตะวันตกของตำบลลักษณะดินเป็นดินตะกอนลำน้ำใหม่เหมาะแก่การเพาะปลูกทำการเกษตร และมีดินตะกอนเลนชายฝั่งเป็นที่ราบชายเลนริมฝั่งเหมาะแก่การทำประมงชายฝั่งเพาะเลี้ยงและอนุบาลสัตว์น้ำชายฝั่งปลูกพืชชายฝั่ง เช่น ต้นโกงกาง ต้นแสม ต้นจาก ต้นลำภู เป็นต้น

**1.3 ลักษณะภูมิอากาศ**

สภาพอากาศโดยทั่วไปอยู่ในเขตมรสุมเมืองร้อนฝนตกตลอดทั้งปี อุณหภูมิเฉลี่ย 27 - 33 องศาเซลเซียส แบ่งฤดูกาลออกเป็น 2 ฤดู

* ฤดูร้อนระหว่างเดือน กุมภาพันธ์ ถึง เดือนเมษายน อากาศค่อนข้างร้อนตลอดฤดูกาล

ฤดูฝนแบ่งออกเป็น 2 ช่วง

* + เดือนพฤษภาคม ถึง เดือนตุลาคม ได้รับอิทธิพลจากลมมรสุมตะวันออกเฉียงใต้ฝนตก ไม่หนาแน่น
  + เดือนพฤศจิกายนถึงเดือนมกราคมได้รับอิทธิพลจากมรสุมตะวันออกเฉียงเหนือเป็นช่วงที่ฝนตกชุกหนาแน่น

**1.4 ลักษณะของแหล่งน้ำ**

เขตพื้นที่องค์การบริหารส่วนตำบลท่าไร่ มีลำคลองและลำห้วยหลายสายไหลผ่านมีชื่อเรียกต่างกันตามแหล่งกำเนิด ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
| **ชื่อแหล่งน้ำ** | **ที่ตั้ง** | **พิกัดจุดเริ่มต้น** | | **พิกัดจุดสิ้นสุด** | | **ระยะทาง**  **(ก.ม.)** | **ไหลผ่าน** |
| **E** | **N** | **E** | **N** |
| คลองหัวตรุด | 1 | 611300 | 927700 | 611650 | 931350 | 6.1 | ตอนเหนือของตำบล |
| คลองปากนคร | 3 | 611650 | 931350 | 614350 | 934580 | 7.1 | ตอนเหนือของตำบล |
| คลองไม้เสียบ | 1,5 | 611300 | 927700 | 612450 | 926300 | 2.3 | ตอนใต้ของตำบล |
| คลองบางพุทรา | 5 | 612450 | 926300 | 615230 | 928000 | 3.4 | ตอนใต้ของตำบล |
| คลองแพรกน้ำเค็ม | 2 | 615230 | 928000 | 619550 | 930720 | 5.7 | ตอนใต้ของตำบล |
| คลองบางเชี่ยว | 4,6 | 617350 | 932150 | 614700 | 934350 | 4.3 | ตะวันออกของตำบล |
| คลองกั้นน้ำเค็ม | 3,6 | 616400 | 931050 | 614550 | 933250 | 3.3 | ตะวันออกของตำบล |
| คลองบางหลวง | 3 | 613800 | 932600 | 614350 | 931300 | 1.6 | ตะวันตกของตำบล |
| คลองบางควาย | 6 | 614200 | 929250 | 618450 | 933000 | 6 | ตอนกลางของตำบล |

**2.เขตการปกครอง**

**เขตการปกครองขององค์การบริหารส่วนตำบลท่าไร่ แบ่งเขตการปกครองท้องที่เป็นหมู่บ้าน จำนวน 6 หมู่บ้าน**

|  |  |  |  |  |
| --- | --- | --- | --- | --- |
| **หมู่ที่** | **ชื่อหมู่บ้าน** | **จำนวนเนื้อที่**  **(ตารางกิโลเมตร)** | **จำนวนเนื้อที่**  **(ไร่)** | **หมายเหตุ** |
| 1 | บ้านท่าไร่ | 8.50 | 5,312 |  |
| 2 | บ้านไร่บน | 6.30 | 3,937 |  |
| 3 | บ้านบางหลวง | 9.70 | 6,062 |  |
| 4 | บ้านบางเชี่ยว | 8.00 | 5,000 | แยกออกจากเขตเทศบาลตำบลปากนคร |
| 5 | บ้านบางพุทรา | 5.31 | 3,318 |  |
| 6 | บ้านบางกระบือ | 8.15 | 5,093 |  |
| รวม | | **45.96** | **28,722** |  |

**3. ประชากร**

**. 3.1 ข้อมูลเกี่ยวกับจำนวนประชากร**

ข้อมูลประชากรตรวจสอบจากสำนักบริหารการทะเบียนอำเภอเมืองนครศรีธรรมราช กรมการปกครอง ณ เดือนกันยายน พ.ศ.2559 ประชากรในเขตพื้นที่องค์การบริหารส่วนตำบลท่าไร่ ดังนี้

|  |  |  |  |  |  |  |
| --- | --- | --- | --- | --- | --- | --- |
| **หมู่บ้าน** | **พื้นที่**  **(ตร.กม.)** | **จำนวนครัวเรือน**  **(หลัง)** | **จำนวนประชากร** | | | **ความหนาแน่นของประชากร ต่อ ตร.กม.** |
| **ชาย**  **(คน)** | **หญิง**  **(คน)** | **รวม**  **(คน)** |
| หมู่ที่ 1 บ้านท่าไร่ | 8.50 | 600 | 831 | 770 | 1,601 | 188.35 |
| หมู่ที่ 2 บ้านไร่บน | 6.30 | 299 | 517 | 526 | 1,043 | 165.56 |
| หมู่ที่ 3 บ้านบางหลวง | 9.70 | 336 | 548 | 558 | 1,106 | 114.02 |
| หมู่ที่ 4 บ้านบางเชี่ยว | 8.00 | 41 | 51 | 42 | 93 | 11.63 |
| หมู่ที่ 5 บ้านบางพุทรา | 5.31 | 327 | 548 | 577 | 1,125 | 211.86 |
| หมู่ที่ 6  บ้านบางกระบือ | 8.15 | 439 | 779 | 762 | 1,530 | 187.73 |
| **รวม** | **45.96** | **2,042** | **3,263** | **3,235** | **6,498** | **141.38** |

**หมายเหตุ** (ข้อมูล : สำนักบริหารการทะเบียน กรมการปกครอง อำเภอเมืองนครศรีธรรมราช ณ เดือนกันยายน พ.ศ.2560)

**4. ระบบเศรษฐกิจ**

**4.1 การเกษตร**

**1) เกษตรกรรม**

องค์การบริหารส่วนตำบลท่าไร่ มีพื้นที่ส่วนใหญ่เป็นพื้นที่ราบ ราษฎรส่วนใหญ่ของตำบลประกอบอาชีพทางการเกษตร ตำบลท่าไร่ มีพื้นที่ทั้งหมดจำนวน 28,722 ไร่ พื้นที่ตำบลท่าไร่จึงมีพื้นที่ทำการเกษตรโดยประมาณทั้งสิ้น 17,977 ไร่ จำนวนครัวเรือนเกษตรกรที่ขึ้นทะเบียนไว้ 884 ครอบครัวเรือน แบ่งเป็นพื้นที่ปลูกข้าว จำนวน 8,178 ไร่ ในปีหนึ่งสามารถทำนาปลูกข้าวได้ 2 ครั้ง ซึ่งพื้นที่ทำนาส่วนใหญ่อยู่ในพื้นที่ หมู่ที่ 1,2,5 ปลูกปาล์มน้ำมัน จำนวน 2,611 ไร่ และพืชไร่อื่น ๆ อีก จำนวน 7,188 ไร่ มูลค่าผลผลิตทางการเกษตร รายได้เฉลี่ย/เดือน/ครัวเรือน 4,000 บาท

พื้นที่ทางทิศตะวันออกติดชายฝั่งทะเลอ่าวไทย หรือชาวบ้านเรียกว่า อ่าวปากพนัง ราษฎรส่วนใหญ่ในพื้นที่ริมฝั่งทะเล ประกอบอาชีพประมงพื้นบ้านชายฝั่ง เลี้ยงกุ้ง ปู ปลา ตามวิถีธรรมชาติ

**2) ทำแปลงไร่นาสวนผสมแบบผสมผสาน**

องค์การบริหารส่วนตำบลตำบลท่าไร่ อยู่ในเขตโครงการพัฒนาพื้นที่ลุ่มน้ำปากพนัง  
อันเนื่องมาจากพระราชดำริ เกษตรกรได้เข้าร่วมโครงการปรับพื้นที่นาไม่เหมาะสมซึ่งปัจจุบันคือกิจกรรมแปลงไร่นาสวนผสม ขนาดพื้นที่ 3–5 ไร่/คน ซึ่งปัจจุบันมีพื้นที่เข้าร่วมโครงการดังกล่าว จำนวน 613 ไร่ เกษตรกรผู้เข้าร่วมโครงการ จำนวน 192 คน โดยได้รับการสนับสนุนเงินงบประมาณทั้งค่าขุดดิน ยกร่อง และปัจจัยทางการผลิต เช่น พันธุ์กล้าไม้

**4.2 การประมง**

ราษฎรที่อาศัยอยู่ทางด้านทิศตะวันออก ซึ่งมีพื้นที่ติดต่อกับอ่าวไทยหรืออ่าวปากพนัง บริเวณหมู่ที่ 2 บ้านไร่บน, หมู่ที่ 3 บ้านบางหลวง, หมู่ที่ 4 บ้านบางเชี่ยว (ปากนคร), หมู่ที่ 6 บ้านบางกระบือ ทำอาชีพประมงชายฝั่ง ทำยอ อีกจำนวน 120 ครัวเรือน มีรายได้ประมาณ 6,000 บาท/ครัวเรือน/เดือน เกษตรที่มีที่ดินเป็นของตนเองหรือเช่าที่ดินของรัฐ ทำอาชีพเลี้ยงกุ้งธรรมชาติ เลี้ยงปลากะพง ปลานิล จำนวน 348 ราย สืบเนื่องจากปัญหาผลกระทบด้านระบบนิเวศน์ ส่งผลให้เกษตรกรผู้เลี้ยงกุ้งต้องหยุดพัก และต้องปรับเปลี่ยนการประกอบอาชีพด้านอื่นๆ แทน

**4.3 การปศุสัตว์**

เกษตรกรผู้เลี้ยงสัตว์ จำนวน 150 ราย เลี้ยงโคพื้นเมือง จำนวน 950 ตัว กระจายอยู่ทุกหมู่บ้าน สามารถจำหน่ายเพื่อเป็นรายได้ให้กับครอบครัวได้เป็นอย่างดี

**4.4 การท่องเที่ยว**

🞜 จุดชมวิว ป่าชายเลน ศาลาตาราช หมู่ที่ 6

🞜 ยอปีก วิถีประมงพื้นบ้านชายฝั่งอ่าวปากพนัง

**4.5 ประเพณีและงานประจำปี**

เดือนกุมภาพันธ์-มีนาคม ประเพณีให้ทานไฟ

13-15 เดือนเมษายน เทศกาลสงกรานต์และสรงน้ำผู้สูงอายุ

เดือนสิงหาคม งานกีฬา-กรีฑา ท่าไร่เกมส์

ขึ้น 14 ค่ำเดือน 10 ประเพณีวันสารทเดือนสิบ ชิงเปรต ยกหมรับ

ขึ้น 15 ค่ำเดือน 11 วันออกพรรษา ประเพณีลากพระ

ขึ้น 15 ค่ำเดือน 12 ประเพณีลอยกระทง

ปลายเดือนธันวาคม – ต้นเดือนมกราคม ทุ่งทานตะวัน

**4.6 สินค้าพื้นเมืองและของที่ระลึก**

สินค้าของฝาก 🞋 ข้าวหลามบ้านบางพุทรา หมู่ที่ 5 ตำบลท่าไร่

🞋 กะปิ ปลาแห้ง กุ้งแห้ง หมู่ที่ 2 และ 6

**แผนส่งเสริมการท่องเที่ยวองค์การบริหารส่วนตำบลท่าไร่**

**ประจำปีงบประมาณ พ.ศ. 2560**

|  |  |  |  |
| --- | --- | --- | --- |
| **กิจกรรม** | **ระยะเวลา** | **สถานที่ดำเนินการ** | **กิจกรรมที่ต้องดำเนินการ** |
| 1.โครงการท่าไร่ ดอกไม้บาน ล้านดวงใจ เทิดไท้องค์ราชัน | เดือน ธ.ค. 59 – ต้น ม.ค. 60 | สนามกีฬา ม.1 | - ปลูกทานตะวัน บริเวณสนามกีฬา ม.1 จำนวน 10 ไร่  - ประชาสัมพันธ์ผ่านสื่อต่างๆ  - ออกร้านขายสินค้าต่างๆ ที่ผลิตในตำบล เช่น ผักผลไม้ ข้าวหลาม กะปิ ปลาแห้ง ฯลฯ |
| 2.กิจกรรมให้ทานไฟ | เดือนกุมภาพันธ์ – มีนาคม 2560 | วัดบางหลวง ม.3  วัดราษฎร์เจริญ ม.1  สำนักสงฆ์บ้านบางกระบือ ม.6 | ประชาสัมพันธ์ผ่านสื่อต่างๆ |
| 3.เทศกาลสงกรานต์และรดน้ำผู้สูงอายุ | 13 – 15 เมษายน 2560 | อบต.ท่าไร่ | จัดกิจกรรมรดน้ำผู้สูงอายุ |
| 4.โครงการกีฬา – กรีฑาท่าไร่เกมส์ | เดือนสิงหาคม 2560 | สนามกีฬา ม.1 | -จัดการแข่งขันกีฬา-กรีฑาท่าไร่เกมส์  - ประชาสัมพันธ์ผ่านสื่อต่างๆ |
| 5.โครงการจัดงานประเพณีลอยกระทง | เดือนพฤศจิกายน 2559 | ศาลาตาราช ม.6 | -จัดกิจกรรมประเพณีลอยกระทง บริเวณศาลาตาราช ม.6  -จัดกิจกรรมแข่งขันกีฬาทางน้ำ เช่น แข่งขันพายเรือ มวยทะเล |

**แผนส่งเสริมการท่องเที่ยวองค์การบริหารส่วนตำบลท่าไร่**

**ประจำปีงบประมาณ พ.ศ. 2560**

|  |  |  |  |
| --- | --- | --- | --- |
| **กิจกรรม** | **ระยะเวลา** | **สถานที่ดำเนินการ** | **กิจกรรมที่ต้องดำเนินการ** |
| 6.กิจกรรมท่องเที่ยวเชิงเกษตร | ตลอดปี | -สวนเกษตรพอเพียง (นายฤทธิกานต์ ยุทธิวัฒน์ ม.1)  -สวนเมล่อนไร้สารพิษ ม.6 | -ประชาสัมพันธ์ผ่านสื่อต่างๆ  - ส่งเสริมให้นำผลิตมาจำหน่าย ในกิจกรรมต่างๆของ อบต. เช่น การแข่งขันกีฬา, ทุ่งทานตะวัน  ฯลฯ |
| 7.กิจกรรมท่องเที่ยวเชิงนิเวศวิทยา  - ป่าชายเลน  - ยอปีกและวิถีประมงพื้นบ้าน | ตลอดปี | -ชุมชนประมงพื้นบ้าน ม.6  -ปากทะเล ม.6 | -ประชาสัมพันธ์ผ่านสื่อต่างๆ  -จัดทำป้ายบอกทาง  -ซ่อมแซมถนนสายปากทะเล ม.6 |